Egészségügyi-műszaki Szakmai Tagozat

Beszámoló a tagozat 2025. évi tevékenységéről

[bookmark: _Toc224306299]Összefoglaló

Az elnökség - a korábbi években kialakult gyakorlat szerint – ebben az évben is tartott személyes részvétel mellőzésével megtartott elnökségi üléseket, az „azonnali” kérdésekben is ebben a formában folytak a megbeszélések. Az interneten keresztüli on-line elnökségi megbeszélések helyett - technikai okok miatt – elsősorban elektronikus levelezést alkalmaztuk.

A tagozat évi rendes taggyűlésén módosításra került az ügyrendünk: MMK tisztségeire jelölt állítás a taggyűlés hatásköréből az Elnökség hatáskörébe került át.
A taggyűlés által elfogadott módosított ügyrendet az MMK Elnöksége 2025.02.27-én megküldte az MMK Elnökség részére. A 2025.04.09-én jóváhagyott és ellenjegyzett ügyrendet 2025. május 06-án megkaptuk, mely a honlapon közzétételre került.

Megtartottuk a második „Orvostechnika és Üzemeltetés” tagozati konferenciánkat 2025. október 16-án „A műtők biztonsága: elmélet és gyakorlat” címen. A szakmai rendezvényen 200 fő feletti létszámú hallgatóság átfogó képet alkothatott az egészségügyi intézmények üzemeltetési kérdéseiről, a tervezők hasznos tanácsokat kaptak, melyek a hatékonyabb fenntartást segíthetik elő. A konferencia egyben továbbképzés is volt tagozatunk szakmagyakorlói részére. A konferencia lebonyolítását a BPMK munkatársai segítették.

A 2022. április 01-i hatálybalépéssel módosult 266/2013. (VII. 11.) Korm. Rendeletet alapján a műszaki ellenőrök és a felelős műszaki vezetők tevékenyégének feltétele a releváns engedély (jogosultság) megléte.

Az év során 7 alkalommal került meghirdetésre beszámoló vizsga. Vizsgára 1 alkalommal került sor.

A tagozat 2025-ben a FAP pályázati rendszer keretében az alábbi segédletet, útmutatót készítette (Épületgépészeti Tagozattal közös pályamű):
Műtők klimatizálása (2025). A tervezési segédletben a műtők klímatechnikai rendszereinek tervezéséhez és üzemeltetéséhet szükséges eszközöket, műszaki számításokat mutatjuk be, különös tekintettel az orvostechnológiai feltételekre. A dokumentum rendszerszintű szemlélettel tárgyalja a tervezéstől az FM-BIM alapú üzemeltetésig tartó teljes életciklust. A műtők klimatizálása a fertőzéskontroll szempontjából kiemelt jelentőségű. A kiadvány részletesen foglalkozik a különféle műtőtípusokkal, a klasszikus, a panel, a hibrid és a robot műtőkkel.

Továbbra is aktuális az egyes jogosultságok esetében előírt végzettségek körének revíziója, esetleges módosítása. A gyógyászati gázhálózatokkal összefüggő jogosultságokról és szakmagyakorlásról egyeztettünk az épületgépészeti tagozattal a szükséges a gépészeti tervezési szakterületen kiadott jogosultságokról (pl. ipari technológiai gázokra vonatkozó engedélyek esetében indokolt a gyógyászati gázokat kizárni a szakszerűség érdekében, hiszen speciális ismereteket igénylő mérnöki tevékenységről van szó). A 266/2013. (VII. 11.) Korm. rendeletet módosítására közös javaslatunkat eljuttatuk az MMK Elnöksége részére.
Szakmagyakorló mérnök kollégáink és a fiatal, jogosultságot igényelni szándékozó tagok egyaránt továbbra is javasolják, kérik a jogosultságokhoz előírt végzettségek és az elvárt gyakorlati idő újragondolását, revízióját, korrekcióját, mert a jelenlegi szabályozás miatt egyre kevesebben fognak tudni megfelelni az elvárásoknak. A 266/2013. (VII. 11.) Korm. rendeletet módosítási javaslatunka előkészítése megkezdődött.

Tagozatunk számára változatlanul fontos kérdés a létszámunkból fakadó „létbizonytalanság” végleges felszámolása. Ennek érdekében folyamatosan kezdeményezzük, hogy az Alapszabály vonatkozó bekezdései módosításra kerüljenek, bár sikerrel ez ügyben még nem jártunk. Mindezek mellett igyekszünk a taglétszámot is növelni, melyben apró eredményeket sikerült elérni, bár némi megnyugtató hatása van, hogy az MMK küldöttgyűlésen nem került sor a tagozat létezését érintő döntésre, mely a kis létszám miatt veszélyeztethetné a tagozat önálló létezését.

A 2024-ben megalakult BIM Szakmai Kollégium munkájába tagozatunk 1 főt delegált (Csordás Szilveszter), akinek a munkáját további 2 fő (Nádasi Levente, Petercsák Péter István) segíti.

Az MMK Szabványügyi Bizottságába delegált tagjaink személyében változás következett be, melyről az illetékeseket tájékoztattuk, így az MMK tagozati szabványügyi referens és MSZT MB tagozati képviselőinek névsora megújult:

Szabványügyi referens: Kovács Norbert
MSZT/MB 133 Egészségügyi berendezések: Gorzó Csaba 
MSZT/MB 719 Ionizáló sugárzás elleni védelem: Gorzó Csaba 
MSZT/MB 843 Gyógyászati villamos készülékek: Kovács Norbert
MSZT/MB 849 Az elektromágneses terek és sugárzás élettani hatása: Kovács Norbert
MSZT/MB 211 Orvostechnika: jelenleg betöltetlen

A tagozati költségkeretünk nagyon szerény mozgásteret biztosít az érdemi „gazdálkodásra”, ezért az Elnökség mindent megtesz az elsődleges tagok létszámának növelése érdekében.

[bookmark: _Toc224306300]Tagozati alapadatok

Taglétszám alakulása:

	Dátum
	Tagozati taglétszám
	Elsődleges taglétszám

	2019. január 1-jén
	119
	-

	2020. január 1-jén
	121
	-

	2021. január 1-jén
	117
	-

	2021. március 31-jén
	115
	-

	2022. március 31-jén
	123
	58

	2023. január 1-jén
	123
	60

	2024. január 1-jén
	127
	65

	2025. január 1-jén
	121
	64

	2026. január 1-jén
	120
	63



A korábbi évek enyhe létszámnövekedésével ellentétben a taglétszám minimálisan (1 fő) csökkent 2025-ben. Az elsődleges tagsággal rendelkezők száma is csökkent (1 fő), ugyanakkor sajnos megállítható a tagnévsor részletes vizsgálatával, hogy még mindig több (12 fő) olyan tagja is van a tagozatnak, akik más tagozatnak is tagjai és egyik tagozatot sem jelölték meg elsődlegesként. Ezen kollegák között sajnálatos módon olyanok is vannak (3 fő), akik csak a tagozat szakmai körébe tartozó jogosultsággal rendelkeznek. Az elnökség ismételten és nyomatékosan felkéri az elsődleges tagságot eddig nem választott tagjait, hogy kérjék a területi kamaránál az egészségügyi-műszaki tagozatot elsődleges tagozatként bejegyezni.

Területi megoszlás:
(2026. január 1-jei adatok alapján)

	Vármegye
	Létszám
	Százalék

	Budapest és Pest vármegye
	76
	63,33%

	Baranya vármegye
	3
	2,50%

	Bács-Kiskun vármegye
	4
	3,33%

	Békés vármegye
	2
	1,67%

	Borsod-Abaúj-Zemplén vármegye
	2
	1,67%

	Csongrád vármegye
	5
	4,17%

	Fejér vármegye
	10
	8,33%

	Győr-Moson-Sopron vármegye
	4
	3,33%

	Hajdú-Bihar vármegye
	1
	0,83%

	Heves vármegye
	1
	0,83%

	Jász-Nagykun-Szolnok vármegye
	0
	0,00%

	Komárom-Esztergom vármegye
	0
	0,00%

	Nógrád vármegye
	2
	1,67%

	Somogy vármegye
	2
	1,67%

	Szabolcs-Szatmár-Bereg vármegye
	0
	0,00%

	Tolna vármegye
	5
	4,17%

	Vas vármegye
	0
	0,00%

	Veszprém vármegye
	3
	2,50%

	Zala vármegye
	0
	0,00%



Változatlanul a BPMK-nál jegyzett tagok adják a tagság jelentős hányadát.

Életkor adatok:
A tagozati tagok átlagéletkora 2026. január 1-én 63,28 év.
A tagozati tagok korfája az alábbiak szerint alakul:

A tagozathoz tartozó jogosultságokat 2023. április 1-től a 266/2013. (VII. 11.) Korm. rendelet szabályozza.

	Kód
	Megnevezés
	2025. 01.01-i létszám
	2026. 01.01-i létszám
	Új 2025-ben

	Tervezői jogosultságok

	EÜT-G
	Egészségügyi létesítmények technológiai tervezés, gyógyászati gázellátó hálózat tervezés
	13
	13
	0

	EÜT-M
	Egészségügyi létesítmények technológiai tervezés, orvostechnológiai műszaki tervezés
	23
	22
	-1

	EÜT-R
	Egészségügyi létesítmények technológiai tervezés, ionizáló sugárzás elleni védelmet igénylő egységek és készülék tervezés
	8
	9
	+1

	Szakértői jogosultságok

	SZÉS15.1
	Egészségügyi létesítmények technológiai tervezési szakterület, orvostechnológiai műszaki szakértési részszakterület
	20
	20
	0

	SZÉS15.2
	Egészségügyi létesítmények technológiai tervezési szakterület, gyógyászati gázellátó hálózat szakértési részszakterület
	12
	12
	0

	SZÉS15.3
	Egészségügyi létesítmények technológiai tervezési szakterület, ionizáló sugárzás elleni védelmet igénylő egységek és készülék szakértési részszakterület
	7
	7
	0

	Műszaki ellenőri jogosultságok

	ME-EÜ-G
	Egészségügyi létesítmények technológiai tervezési szakterület, gyógyászati gázellátó hálózat műszaki ellenőrzése részszakterület
	7
	8
	+1

	ME-EÜ-M
	Egészségügyi létesítmények technológiai tervezési szakterület, orvostechnológiai műszaki ellenőrzése részszakterület
	12
	13
	+1

	ME-EÜ-R
	Egészségügyi létesítmények technológiai tervezési szakterület, ionizáló sugárzás elleni védelmet igénylő egységek és készülék műszaki ellenőrzése részszakterület
	3
	5
	+2

	Felelős műszaki vezetői jogosultságok

	MV-EÜ-G
	Egészségügyi létesítmények technológiai tervezési szakterület gyógyászati gázellátó hálózat műszaki vezetési részszakterület
	7
	7
	0

	MV-EÜ-M
	Egészségügyi létesítmények technológiai tervezési szakterület orvostechnológiai műszaki vezetési részszakterület
	8
	8
	0

	MV-EÜ-R
	Egészségügyi létesítmények technológiai tervezési szakterület ionizáló sugárzás elleni védelmet igénylő egységek és készülék műszaki vezetési részszakterület
	2
	3
	+1



Változás az előző évhez képest gyakorlatilag nem érzékelhető, a jogosultságok száma stagnál.

[bookmark: _Toc149072339]A 2025 évben Szakmai Gyakorlat Szakirányúságát Vizsgáló Szakértő Testület 6 db kérelem elbírálását végezte el.

Az alábbi szakterületekre támogató vélemény kiadására került sor az illetékes Területi Kamarák felé jogosultsághoz (2 fő):
· EÜT-R,
· ME-EÜ-R és MV-EÜ-R

Támogató vélemény kiadására nem került sor az illetékes Területi Kamarák felé tanúsítványhoz, mert az MMK Elnökséges és a Főtitkárság véleménye szerint tanúsítványt már nem adhatunk ki olyan területre, amelyre jogosultság adható.

Az alábbi esetekben a Szakmai Gyakorlat Szakirányúságát Vizsgáló Szakértő Testület elutasította a kérelmet (4 fő):
· EÜT-R
· ME-EÜ-R és MV-EÜ-R,
· ME-EÜ-M, ME-EÜ-G, ME-EÜ-R és MV-EÜ-M, MV-EÜ-G, MV-EÜ-R,
· ME-EÜ-M

[bookmark: _Toc224306303]Kamarai tanúsítás
A tagozat a Tanúsítási Szabályzat szerinti tanúsítványt 2025. december 31-ig az alábbiak szerint adott ki.

	Tagozati tanúsítványok
	2025.01.01-jén
	2026.01.01-jén

	Igényelhető tanúsítvány fajták
	6
	6

	Kiadott tanúsítvány fajták
	4
	4

	Nem kiadott tanúsítvány fajták
	2
	2

	Kiadott tanúsítványok összesen
	7
	6

	Ebből az előző évben
	0
	0

	Tanúsítvánnyal rendelkező tagozati tagok
	5
	6



A tanúsítások iránti érdeklődés érezhetően és folyamatosan csökken, amióta (2022. áprilistól) a jogosultságok kiadására ismét van jogszabályi lehetőség.
Az MMK Elnöksége és a Főtitkárság véleménye értelmében nem lehetséges tanúsítvány kiadása, ha annak szakterületére jogszabály szerint engedély adható, így a hatályos Tanúsítási Szabályzatunk szerinti új tanúsítvány kiadására nincs lehetőség. Szükségesnek látszik indokolt esetben a Tanúsítási Szabályzat átdolgozása, megújítása.

[bookmark: _Toc224306304]Szervezeti működés

[bookmark: _Toc224306305]Testületi ülések

A tagozat legfőbb szerve a tagozati taggyűlés.
A taggyűlés összehívására 2025-ben 1 alkalommal – 2025. 02. 26-án – került sor.
A taggyűlés jóváhagyta, elfogadta a módosított Tagozati Ügyrendet: MMK tisztségeire jelölt állítás a taggyűlés hatásköréből az Elnökség hatáskörébe kerül át.
[bookmark: _Hlk224232278]A taggyűlés által elfogadott módosított ügyrendet a tagozat Elnöke 2025.02.27-én megküldte az MMK Elnökség részére. A jóváhagyott és 2025.04.09-én ellenjegyzett ügyrendet 2025. május 06-án megkaptuk.

A tagozati elnökség 2025-ben több alkalommal ülésezett, az alábbi időpontokban:
·  2025.02.19. – 2025. évi ütemterv (elnökségi ülések, taggyűlés, konferencia időpontjai), az MMK Tisztújításhoz a jelöltállításhoz javaslatok, a 2024. évi beszámoló és a 2025 évi terv véleményezése, a tagozati ügyrend módosításnak megvitatása.
· 2025.04.11. – 2024. évi FAP-pályázat témája és az Épületgépészeti Tagozattal közös kidolgozásról egyeztetés
· 2025.05.21.: – Tájékoztató az eltelt időszak eseményeiről, a tagozati tanúsítványok köre, MMK tisztújítás, "II. Orvostechnika és Üzemeltetés" konferencia, Létesítményüzemeltetési konferencia
· 2025.11.06. – Ülés tartása nélküli elnökségi ülés: szakcsoport megalapítása a Veszprém Vármegye Mérnöki Kamarán belül.
· 2025.11.27. – A tagozat érdekében végzett munka elismeréséről döntés.
További megbeszéléseket, egyeztetéseket, személyes jelenlét mellőzésével tartottunk elnökségi egyeztetéseket telefonon és e-mailben több alkalommal.

A tagozati taggyűlés jegyzőkönyve és a tagozati elnökség üléseinek emlékeztetője, valamint a határozatok a tagozat honlapján, illetve a Tagozat elnökénél érhetők el.

A tagozatnak nincs szakosztálya.

[bookmark: _Toc68170556][bookmark: _Toc161072814][bookmark: _Toc191296115][bookmark: _Toc224306307]Szakcsoportok

A tagozatnak nincs szakcsoportja.

[bookmark: _Toc161072815][bookmark: _Toc191296116][bookmark: _Toc224306308]Kommunikáció nyilvánosság

A tagozat saját honlappal nem rendelkezik.
Tagozati hírlevelet alkalomszerűen küldünk a tagok részére.
A tagozat a Mérnök Újságban alkalomszerűen jelenik meg.

[bookmark: _Toc224306309]Szakmai tevékenység

[bookmark: _Toc224306310]Továbbképzés, oktatás

[bookmark: _Toc224306311]Jogszabály és kamarai szabályzat alapján szervezett kötelező képzések

Tagozatunk 2025-ben szakmai nap (konferencia) keretében 1 alkalommal továbbképzést tartott 2025. október 16-án „Orvostechnika és Üzemeltetés” címen.
Ezen felül más tagozatok meghirdetett továbbképzéseit elfogadva a szakmai továbbképzés több alkalommal is biztosítva volt.
Más tagozatok továbbképzéseinek elismerésével a jövőben is biztosítani kívánjuk a továbbképzéseket.

[bookmark: _Toc224306312]Önkéntesen szervezett képzések, egyéb programok

Megtartottuk második tagozati konferenciánkat 2025. október 16-án „Orvostechnika és Üzemeltetés” címen. Az szakmai rendezvényen 200 fő feletti létszámú hallgatóság átfogó képet alkothatott az egészségügyi intézmények üzemeltetési kérdéseiről, a tervezők hasznos véleményeket kaptak, melyek a hatékonyabb fenntartást segíthetik elő. A konferencia egyben továbbképzés is volt tagozatunk szakmagyakorlói részére. A konferencia lebonyolítását a BPMK munkatársai segítették.

[bookmark: _Toc224306313]Beszámoló és jogosultsági vizsgák

2025-ben a tagozathoz tartozó szakterületeken 7 tervezett vizsgaalkalom volt. Vizsgára 1 alkalommal került sor.

A vizsgázók megoszlása:

	Összes jelentkező
	1 fő

	Sikeres vizsga
	1 fő

	Sikertelen vizsga
	0 fő

	Szóbeli
	0 fő

	Nem jelent meg
	0 fő



Az ajánlott felkészülési segédletek változatlanok. A 2023. évben a FAP pályázat során elkészült felkészítő segédlet megtalálható a kamara honlapján. Ez a segédlet tovább bővítette az elvárható szaktudást a műszaki ellenőrök és műszaki vezetők számára. Az elkészült anyag megfelelő alapot nyújt a kérdésbank bővítéséhez, amely hasznos segédlet lehet a vizsgafelkészüléshez.
[bookmark: _Hlk224392513]A vizsgakérdések felülvizsgálata elkezdődött, folyamatban van.

[bookmark: _Toc224306314]Feladat alapú pályázatok

[bookmark: _Toc224306315]2025. évi FAP pályázatok

A tagozat 2025-ben a FAP pályázati rendszer keretében az alábbi segédletet, útmutatót készítette:
[bookmark: _Hlk224232636]Műtők klimatizálása (Épületgépészeti Tagozattal közös pályamű) (2025)
[bookmark: _Hlk224232677]A tervezési segédletben a műtők klímatechnikai rendszereinek tervezéséhez és üzemeltetéséhet szükséges eszközöket, műszaki számításokat mutatjuk be, különös tekintettel az orvostechnológiai feltételekre. A dokumentum rendszerszintű szemlélettel tárgyalja a tervezéstől az FM-BIM alapú üzemeltetésig tartó teljes életciklust. A műtők klimatizálása a fertőzéskontroll szempontjából kiemelt jelentőségű. A kiadvány részletesen foglalkozik a különféle műtőtípusokkal, a klasszikus, a panel, a hibrid és a robot műtőkkel.

[bookmark: _Toc224306316]Korábbi évek pályázatai

	FAP anyag megnevezése

	Műszaki segédlet az orvostechnikai eszközpark üzemeltetéshez - Tervezési segédlet, szakmai útmutató, tananyag az MMK kötelező szakmai továbbképzéshez, valamint dokumentum egészségügyi létesítménymenedzsment és minőségmenedzsment részére (2024)

	Szakmai ismeretek a jogosultsági vizsgára (2023)

	Kórháztervezés új szempontjai a 21. században - Korszerű kórházak infrastrukturális egységei (2021)

	Új fejlesztések innovatív megoldások az orvostechnológia terén (2019)

	Orvostechnológiai továbbképzés ismeretanyaga (2018)

	Útmutató orvostechnikai eszközök listájának összeállításához (Gép – műszer tervezési segédlet) – a 2011-ben készült útmutató aktualizálása (2017)

	Orvostechnológiai alapismeretek I. rész – a 2013-ban készült segédlet aktualizálása (2017)

	Képalkotó diagnosztikai eljárások fejlődése és ezek hatásai az egészségügyi létesítmények tervezésére (2016)

	Műtéti technológiák fejlődése és ennek következményei (2015)

	Az egészségügyi „minimumrendelet” legújabb módosításainak (2013-2015) értelmezése és magyarázata az egészségügyi létesítmények tervezésének felhasználásához (2015)

	Orvostechnológiai alapismeretek II. rész (2013)



[bookmark: _Toc224306317]Részvétel a jogalkotásban, jogszabályok véleményezése

A Magyar Mérnöki Kamara Elnöksége és Főtitkársága által megküldött ez irányú megkereséseket a tagozati elnökség tagjai megkapták véleményezésre.

A 266/2013. (VII. 11.) Korm. Rendelet értelmében 2022. április 01-től az egészségügyi létesítmények technológiai szakterületeken tervezői, szakértői, műszaki ellenőri és felelős műszaki vezetői tevékenységek jogosultsághoz kötöttek. Szakmagyakorló mérnök kollégáink és a fiatal, jogosultságot igényelni szándékozó tagok egyaránt javasolják, kérik a jogosultságokhoz előírt végzettségek és az elvárt gyakorlati idő újragondolását, revízióját, korrekcióját, mert a jelenlegi szabályozás alapján egyre kevesebben fognak tudni megfelelni az elvárásoknak: az egyes tevékenységekhez előírt végzettségek és a gyakorlati idő újragondolása szükséges.
Tekintettel arra, hogy tagozatunk szakmagyakorlóit, az egészségügyi-műszaki szakterületet közvetlenül érintő konkrét jogszabályok nem merültek fel, így véleményt nem adtunk ki.
Az MMK Elnöksége felé elküldtük 2025. június 02-án az Épületgépészeti Tagozattal közösen megfogalmazott módosító javaslatunkat a két tagozat engedélyei közötti átfedés rendezésére vonatkozóan.

[bookmark: _Toc224306318]Kapcsolatok, együttműködések

A Magyar Mérnöki Kamarán belül az Akusztikai, az Épületgépészeti és az Elektrotechnikai Tagozattal vagyunk szorosabb kapcsolatban. Tartjuk a kapcsolatot az Egészségügyi Műszaki Szakemberek Integrált Egyesületével. Régóta kapcsolatban vagyunk az Egészségügyi Gazdasági Vezetők Egyesületével és az Építéstudományi Egyesület Egészségügyi Szakosztályával.
Tagozati szintű további szakmai kapcsolatépítésre, -ápolásra nem került sor, de elnökségünk, tagságunk néhány tagja aktívan (oktatóként, előadóként) részt vett az Óbudai Egyetem Kandó Kálmán Villamosmérnöki Kar (OE-KVK) Kórház- és Orvostechnikai Szakmérnök képzésének megvalósításában.

[bookmark: _Toc224306319]Díjak, kitüntetések

Tagozat által adott kitüntetések nem voltak.
Tagozatunk diplomadíjat nem adott ki.

[bookmark: _Toc224306320]Gazdálkodás

Tagozatunk gazdálkodására továbbra is a nagyfokú takarékosság jellemző.

	2025. évi nyitó keret: 
	1 543 864 Ft

	Tagozati működési keret az MMK költségvetésből:
	836 468 Ft

	Egyéb bevételek:[footnoteRef:1] [1:  OSZMSZT elszámolás] 

	6 000 Ft

	2025. évi bevételek összesen:
	842 468Ft

	2025. évi teljes keret:
	 2 386 332 Ft

	2025-ben felhasznált összeg:
	 328 657 Ft

	2025. évi záró keret: 
	2 057 675 Ft

	Ebből 2026-ra továbbvihető: 
	1 831 477Ft

	A 2025. évi keretből 2026.12.31-ig felhasználható: 
	836 468 Ft




[bookmark: _Toc68170570][bookmark: _Toc224306321]2026. évi munkaterv

A) Működési feladatok:

A) Működési feladatok:
A/1) Ülések lebonyolítása
· [bookmark: _Hlk224319984]tisztújító taggyűlés 1 alkalommal (tervezett időpontja: 2026.05.13.),
· elnökségi ülések (4 alkalommal, ebből legalább egy kibővített) lebonyolítása; tervezett időpontok:
· [bookmark: _Hlk224290857]2026. március 16.: Kibővített elnökségi ülés: tisztújítás előkészítése, 2025 évi beszámoló és 2026 évi terv, BPMK küldött-jelölés, 2026 évi FAP
· 2026. május 07.: Kibővített elnökségi ülés: FAP pályamű benyújtás jóváhagyása, tisztújító taggyűlés előkészítése
· 2026. augusztus 25.: III. Orvostechnikai konferencia
· 2026. november 5.: 2026. év értékelése, 2027. évi munka előkészítése
	További elnökségi ülések szükség szerint kerülnek megtartásra.
A/2) Tagozati szervezési feladatok
· tervtartalmi- és tervellenőrzési szabályzatok revíziója
· tagozati szabályzatok felülvizsgálatával, módosításával kapcsolatos feladatok,
· jogosultsági vizsgához a kérdésbank felülvizsgálata, módosítása,
· a 266/2013. (VII. 11.) Korm. rendeletben a végzettségi és tevékenységi körök véleményezése, további módosító javaslat kidolgozása a Főtitkárság felé,
· éves tagozati feladatok (szakmai és költségvetési beszámoló elkészítése),
· kamarai szakmai továbbképzésekkel kapcsolatos feladatok
A/3) Tagozati kommunikációval kapcsolatos feladatok
· kapcsolattartás és még hatékonyabb együttműködés kialakítása az MMK Főtitkársággal
· a tagozat tagjaival történő folyamatos kapcsolattartás fejlesztése
· a szakmai tagozatokkal és a területi kamarákkal történő kapcsolattartás és együttműködés (továbbképzések, jogosultságok, tanúsítványok stb.) fenntartása, erősítése
· a tagozati honlap kialakítása, működtetése során felmerülő feladatok 
· MMK-n kívüli szakmai szervezetekkel, hivatalokkal (pl. EMSZIE, EGVE, OKFŐ, KEF, ESZ Zrt., műszaki felsőoktatási intézmények stb.) történő kapcsolattartás, kommunikáció elindítása, fejlesztése

B) Szakmai rendezvények, programok
B/1 Konferenciák és egyéb szakmai programok megrendezése
Konferencia (szakmai nap) szervezése 2026. évi terveinkben is szerepel. Ennek témáját az első negyedév folyamán tervezzük kidolgozni, meghatározni.
Célunk továbbra is olyan Szakmai Nap megszervezése, ahol az egészségügyi műszaki tervezőket, szakértőket, a műszaki ellenőröket és műszaki vezetőket és a betegellátó intézmények üzemeltetésében dolgozó műszaki szakembereket „egy asztalhoz” lehet ültetni. Fontosnak tartjuk a már üzemelő egészségügyi intézmények fenntartási tapasztalatait, visszajelzéseit, valamint, hogy a tervezők szakismereteit megosszuk az üzemeltetésben dolgozókkal (tapasztalatcsere).
B/2 Konferenciák, szemináriumok, szakmai találkozók részvételi díja
Ennek kimunkálása későbbi feladatunk lesz.

C) Kiadványok, segédletek, kitüntetések
· módszertani útmutatók, szakmai segédletek, irányelvek: a 2026. évi FAP pályamű elkészítése
· 2026. évben javaslatot kívánunk tenni az MMK Elnökségének kitüntetés tekintetében.

D) Képviselet, együttműködés
· jogszabály tervezetek véleményezése az MMK Elnökség, Főtitkárság felkérésére
· együttműködés több szakmai tagozattal az MMK-n belül továbbképzések megtartásában
· együttműködés más szakmai szervezetekkel, tudományos egyesületekkel: Egészségügyi Gazdasági Vezetők Egyesülete, Egészségügyi Műszaki Szakemberek Integrált Egyesülete, Magyar Kórházszövetség, OKFŐ, ÉTE, Magyar Építőművész Szövetség, NNGYK; felsőoktatási intézmények szakmai támogatása „orvostechnikai eszközpark, egészségügyi intézmény üzemeltetése, fejlesztése” témakörökben
· szakmai támogatás az egészségügyi intézmények üzemeltetésére kijelölt KEF részére.

E) Egyéb
· tagozati létszám növelése,
· elsődleges taglétszám növelése,
· MMK Alapszabály célszerű módosítására indítvány(ok)
· az ingatlanüzemeltetésre, kórházfenntartásra vonatkozó jogosultságok tisztázása, a szabályok módosítására javaslatok kidolgozása

[bookmark: _Toc191296130][bookmark: _Toc224306322]2026. évi költségvetési terv

2026. ÉVI FORRÁSOK:
	2026. ÉVI TAGOZATI KÖLTSÉGVETÉS TERVEZET

	2026.évi összes nyitó keret:
	1 831 477 Ft

	Felosztás az Alapszabály 6.4.3. (2) a) alapján ( elsődleges tagság)
	277 637 Ft 

	6.3. (2) a) és b) pont szerinti összeg legalább 4%-a:
	 

	1. Egyenlő arányba 500.000 Ft. Valamennyi tagozatnak
	500 000 Ft

	2. Maradék felosztása elsődleges tagság arányában
	32 119 Ft 

	TOTAL
	809 756 Ft 

	SZOLGÁLTATÁSOK ÁRBEVÉTELE
	0 Ft 

	ÖSSZES BEVÉTEL
	2 641 233 Ft



2026. ÉVI KÖLTSÉGTERV:
	2025. évi teljes keret:
	2 641 233 Ft

	A) Működési feladatok
	1 100 000 Ft

	B) Szakmai rendezvények, programok
	500 000 Ft

	C) Kiadványok, segédletek, kitüntetések
	0 Ft

	D) Képviselet, együttműködés
	0 Ft

	E) Egyéb (megnevezéssel)
	0 Ft 

	
	

	A)+B)+C)+D)+E) Összesen
	1 600 000 Ft

	
	

	Tagozat tervezett záró egyenlege 2025. végén
	1 041 233 Ft

